मानसिक रोग शिविर में 115 मरीजों ने लिया स्वास्थ्य लाभ, झाबुआ से भी आए
रतलाम | जिला अस्पताल में बुधवार को मानसिक स्वास्थ्य रोग शिविर लगाया। इसमें शहर सहित आसपास के जिलों के 115 मरीज पहुंचे। मरीजों में मुख्य लक्षण दिमागी मंदबुद्धि बच्चे, फिट्स/मिर्गी, पुराने रोग, सिर दर्द, अनिद्रा आदि थे। इंदौर के डाॅ. कपिल देव आर्य, डाॅ. कास्तिफ बागुल, डॉ. निर्मल जैन ने अपनी सेवाएं दी। जिले के साथ ही झाबुआ से भी 20 मरीज पहुंचे थे। सभी मरीजों का जांच परीक्षण करने के बाद प्राथमिक तौर पर 1 महीने की दवाइयां दी है। 1 महीने बाद पुन: जांच के लिए अस्पताल के लिए बुलवाया है। मरीजों के परीक्षण के साथ ही काउंसलिंग भी की गई। शिविर का सीएमएचओ डॉ. वंदना खरे और डॉ. आनंद चंदेलकर ने भी दौरा किया।
hin_Deva hin_Deva